Porin Teatteri
Porin Teatterin rakennus valmistui 1884, arkkitehti oli tukholmalainen J. E. Stenberg. Katsomoon mahtui alun perin 450 henkeä. Myöhemmissä remonteissa paikkalukua on pienennetty. Teatteritalon osakeyhtiö vuokrasi rakennusta alkuun ruotsalaisille teatteriseurueille ja monenlaisiin tilaisuuksiin. Vuonna 1928 teatteriin asettui Porin Näyttämö, joka 1931 yhdistettiin Porin Työväen Teatterin kanssa Porin Teatteriksi.